CONCURS
„Securitatea electrică în viziunea copiilor”, ediția a V-a

Regulament de participare
1. Scopul concursului 
Creșterea gradului de informare a copiilor și tinerilor privind măsurile de securitate electrică la utilizarea receptoarelor electrocasnice. Concursul de creație „Securitatea electrică în viziunea copiilor”, ediția a V-a, este lansat de Agenția Națională pentru Reglementare în Energetică (ANRE). 

2. Cine poate participa? 
Elevii claselor din instituțiile de învățământ din Republica Moldova. 
Concursul se va desfășura pentru două categorii de vârstă: 
- Categoria I – elevii claselor I–IV; 
- Categoria II – elevii claselor V–IX. 

3. Termenele concursului 
Perioada de desfășurare a concursului: 02 – 24 noiembrie  2026. 
În această perioadă elevii creează și depun lucrările la persoana responsabilă desemnată din cadrul instituției de învățământ. 
- Lucrările vor fi colectate de responsabilul din cadrul instituției de învățământ și transmise direcțiilor raionale/municipale de învățământ până la data de 03 decembrie 2026. 
- Fiecare instituție de învățământ va transmite, împreună cu lucrările, o listă cu: nume, prenume, clasă, școală și date de contact ale instituției. 

- După colectarea lucrărilor la direcția de învățământ, acestea vor fi preluate de inspectorul ANRE responsabil. 

4. Criterii de participare la concurs 
Pentru participare la concurs sunt acceptate lucrările creative care îndeplinesc următoarele criterii: 
a. Lucrările trebuie să fie dedicate subiectului „Securitatea electrică în viziunea copiilor”; 
b. Lucrările pot aparține următoarelor tipuri de artă: pictură și desen; 
c. Lucrările pot fi realizate pe orice material (carton, pânză și alte materiale) și executate în orice tehnică (ulei, acuarelă, cerneală, creioane colorate, creioane de ceară și alte materiale) și prezentate persoanei responsabile (desemnată de directorul instituției de învățământ); 
d. Fiecare autor poate prezenta o singură lucrare; 
e. Nu se acceptă lucrări realizate cu ajutorul instrumentelor de inteligență artificială (AI). Lucrările trebuie să fie creații originale, realizate manual de către elev. 
Notă Colectarea lucrărilor se va realiza la direcțiile raionale și municipale de învățământ, care vor asigura transmiterea acestora către Agenție. 
5. Evaluarea lucrărilor depuse și totalizarea rezultatelor concursului 
[bookmark: _GoBack]În perioada 14-18 decembrie 2026, lucrările înscrise în concurs vor fi evaluate de către persoanele responsabile de desfășurarea concursului din cadrul ANRE. Cele mai bune desene vor fi utilizate pentru realizarea unui set de pliante informative, care vor fi distribuite în toate instituțiile de învățământ din țară. 
Notă: Se vor aprecia doar lucrările care abordează teme și mesaje privind securitatea energetică. Este important ca lucrarea să transmită un mesaj clar și să conțină semnele corecte de atenționare a pericolului. 
6. Acordarea premiilor (pentru ambele categorii de vârstă) 

La nivel național
Locul I – Telefon 
Locul II – Tabletă 
Locul III – Ceas inteligent 

La nivel de servicii teritoriale
Locul I – Brățară inteligentă  
Locul II – Boxă 
Locul III – Căști over-ear 

7. Alte condiții 
Organizatorii concursului își rezervă dreptul de a utiliza lucrările participante la concurs în scopuri educaționale necomerciale, în cazul și în modul prevăzut de normele privind drepturile de autor. 

8. Informații de contact www.anre.md 
- Pagina de Facebook: https://www.facebook.com/anre.moldova 
- E-mail: gsanduta@anre.md
